Ir-Regolament tal-Kummissjoni (KE) Nru. 1614/2002
tas-6 ta' Settembru 2002
li jaġġusta r-Regolament tal-Kunsill (KE, Euratom) Nru. 58/97 għall-iżviluppi ekonomiċi u tekniċi u li jemenda r-Regolamenti tal-Kumissjoni (KE) Nru. 2700/98, (KE) Nru. 2701/98 u (KE) Nru. 2702/98
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE, Euratom) Nru. 58/97 ta' l-20 ta' Diċembru 1996 dwar l-istatistika strutturata tal-kummerċ [1], kif emendat permezz tar-Regolament (KE, Euratom) Nru. 410/98 [2], u b'mod partikolari bl-Artikolu 12(i), (ii), (iii), (vii) u (viii) tiegħu,
strutturali [3] għandhom jiġu aġġustati sabiex dik it- trasmissjoni tiġi faċilitata. Filwaqt li:
(1) Huwa neċessarju li jsir aġġornament regolari tal-listi tal- karatteristiċi li jinstabu fir-Regolamemt (KE, Euratom) Nru. 58/97 kif ukoll il-livell ta' breakdown mitlub sabiex jiġu milquha t-tibdiliet meħtieġa dovuti għall-iżviluppi ekonomiċi.
(2) Il-dispożizzjonijiet tar-Regolament (KE, Euratom) Nru. 58/97 dwar il-ġbir u l-ipproċessar statistiku ta' l-informazzjoni, l-ipproċessar u t-trasmissjoni tar-riżultati għandhom jiġu aġġustati skond l-iżviluppi ekonomiċi u tekniċi.
(3) Iż-żieda ta' xi karatteristiċi importanti u t-tneħħija ta' xi karatteristiċi oħra, li huma diffiċċli sabiex jinġabru kif ukoll għaljin, għandhom itejbu l-bilanċ bejn l-istatistiċi tas-settur u speċjalment bejn is-setturi ta' l-industrija u tas-servizzi.
(4) Minbarra dan, huwa xieraq li jiġu miżjuda xi definizzjonijiet ġodda għar-Regolament tal-Kummissjoni (KE) Nru. 2700/98 tas-17 ta' Diċembru 1998 dwar id-definizzjonijiet tal-karatteristiċi għall-statistiċi strutturali tal-kummerċ [4], u sabiex jitneħħew jew jiġu emendati xi definizzjonijiet eżistenti f'dak ir-Regolament sabiex jagħmilhom aktar rilevanti għall-attivitajiet ikkonċernati.
(5) Ir-riduzzjoni tal-livell tal-klassifikazzjoni tas-serje skond il-klassi tad-daqs ipprovdut permezz tar-Regolament tal-Kummissjoni (KE) Nru 2701/98 tas-17 ta' Diċembru 1998 dwar is-serje ta' informazzjoni li għandha tiġi prodotta għall-statistiċi strutturali tal-kummerċ [5] għandhom inaqqsu mill-piż ta' statistika u jtejbu l-kwalità ta' l-istatistiċi provduti.
(6) Il-forma teknika għall-informazzjoni li tikkonċerna s-snin li ġejjin ipprovduti fir-Regolament tal-Kummissjoni (KE) Nru. 2702/98 tas-17 ta' Diċembru 1998 dwar il-format tekniku għat-trasmissjoni ta' statistika kummerċjali
(7) Ir-Regolamenti (KE) Nru. 2700/98, (KE) Nru. 2701/98 u (KE) Nru 2702/98 għandhom, għalhekk, ikunu emendati skond il-każ.
(8) Il-miżuri pprovduti f'dan ir-Regolament huma konformi ma' l-opinjoni tal-Kumitat tal-Programm Statistiku,
ADOTTAT DAN IR-REGOLAMENT:
Artikolu 1
Ir-Regolament (KE, Euratom) Nru. 58/97 huwa aġġustat għall-iżviluppi ekonomiċi u tekniċi skond l-Anness I ta' dan ir-Regolament.
Artikolu 2
L-Anness tar-Regolament (KEC Nru. 2700/98 huwa emendat skond l- l-Anness II ta' dan ir-Regolament.
Artikolu 3
L-Anness tar-Regolament (KE) Nru. 2701/98 huwa emendat skond l- l-Anness III ta' dan ir-Regolament.
Artikolu 4
L-Anness tar-Regolament (KE) Nru. 2702/98 huwa emendat skond l- l-Anness IV ta' dan ir-Regolament.
Artikolu 5
Dan ir-Regolament għandu jidħol fis-seħħ fl-20 jum wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament japplika għad-data li tikonċerna s-sena ta' referenza 2002.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri
kollha. Magħmul fi Brussel, fis-6 ta' Settembru 2002.